புது முயற்சிகளின் தரம் ; அவற்றின் வெற்றி-தோல்வி சாத்தியங்கள் ;' காமிக்ஸ் என்றால் நான் எதிர்பார்ப்பது பரிச்சயமான பாணி மாத்திரமே' ரீதியிலான நண்பர்களின் conservative அணுகுமுறை ; இவை அனைத்தையும் தாண்டி பெரியதொரு அரணாய் இது போன்ற 'விஷப் பரீட்சை வேளைகளில் ' நிற்பது - 'ஆண்டுக்கு 12 இதழ்கள் + கொசுறாய் ஒரு சில' என்ற கட்டுப்பாடு மாத்திரமே ! புதிதாய் கண்ணில் படும் ஒவ்வொரு தொடரும் குறைந்தபட்சம் 4-6 பாகங்கள் கொண்டவை எனும் போது - அவற்றை ஆறப் போடாமல் சட சட வென வெளியிடுவதே அவற்றின் சுவை சிதையாதிருக்க உதவும். ஆனால் லார்கோ ; ஷெல்டன் ; டெக்ஸ் ; டைகர் ; லக்கி ; சிக் பில் ஒரு மொத்தமாய் கைகளில் ஒரு தடியோடு slow motion -ல் ஓடி வருவது என் மனக்கண்ணில் அவ்வப்போது தோன்றி மறையும் போது, மண்டையைச் சொறிய மாத்திரமே முடிகின்றது ! அதற்காக 'டமால்' என புதியதொரு இதழைத் துவக்கும் வாய்ப்புகளும் குறைச்சல் எனும் போது - 'பழைய பார்முலா + புது இணைப்புகள் ' என்று ஒரு balancing act அவசியமாகிறது!